als_Latn dik_Latn sag_Latn
Ia pret nënës kokën, dhe ia shqelmon në rrugë
Një djalë i preu kokën nënës së tij dhe e shkelmoi atë rrugëve, ishte kjo një skenë e tmerrshme, që u dëshmua nga dhjetëra kalimtarë.
Trupi i gruas rreth të 60-ve, që ishte veshur vetëm me të brendshme, u gjet në njërën anë të rrugës natën e kaluar, para një pallati në Long Island.
Koka e saj e prerë u zbulua në anën e tjetër të rrugës, në orën 07:55 të mëngjesit.
Sipas policisë, disa minuta më vonë pas ngjarjes, djali i saj mendohet se ka kryer vetëvrasje, duke u hedhur përpara një treni në Nju Jork.
Një dëshmitar tha se skena e vrasjes ishte aq “e tmerrshme”, sa ai mendoi se ishte një “mashtrim për Halloween-in”. Të tjerët e përshkruan sulmin, si diçka prej së cilës do u duhej një terapi, që ta kalonin atë makth.
41-vjeçari, Jack Imperial, pa vrasjen teksa po udhëtonte në një taksi, “shoferi i taksisë nuk i hiqte sytë nga pamja. Këmbët e trupit ishin në trotuar, supet ishin në mes të rrugës. Koka ishte nga ana tjetër e rrugës. Kam parë shumë gjëra të tmerrshme në jetën time, por asnjëherë kaq të tmerrshme sa kjo”, dëshmoi Jack Imperial.
Nuk dihet ende nëse gruaja u vra në mes rrugës apo në banesën e saj. Ndërkohë emri i viktimës nuk është publikuar nga policia.
als_Latn als_Latn als_Latn als_Latn als_Latn als_Latn als_Latn als_Latn